KOMISIJOS SPRENDIMAS
2006 m. rugsėjo 6 d.
dėl Bendrijos finansinės paramos, skirtos 2005 m. Prancūzijoje likviduoti Niukaslio ligą
(pranešta dokumentu Nr. C(2006) 3929)
(Tik tekstas prancūzų kalba yra autentiškas)
(2006/603/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1990 m. birželio 26 d. Tarybos sprendimą 90/424/EEB dėl išlaidų veterinarijos srityje (1), ypač į jo 3 ir 4 straipsnius,
kadangi:
(1)
Siekdama kuo skubiau prisidėti prie Niukaslio ligos likvidavimo, Bendrija turi galimybę finansuoti reikalavimus atitinkančias valstybės narės patirtas išlaidas, pagal Sprendimo 90/424/EEB 4 straipsnio 2 dalyje nustatytas sąlygas.
(2)
Skubioms kovos su Niukaslio liga priemonėms Bendrijos finansinė parama skiriama pagal taisykles, išdėstytas 2005 m. vasario 28 d. Komisijos reglamente (EB) Nr. 349/2005 (2), nustatančiame Tarybos sprendime 90/424/EEB paminėtų skubių priemonių ir kampanijos prieš tam tikras gyvūnų ligas Bendrijos finansavimo taisykles.
(3)
2005 m. Prancūzijoje kilo Niukaslio ligos protrūkis. Šios ligos atsiradimas kelia didelį pavojų Bendrijos gyvulių populiacijai.
(4)
2005 m. rugsėjo 5 d. Prancūzija pateikė paskutinį apytikrį išlaidų, patirtų likviduojant ligą, vertinimą.
(5)
Prancūzijos valdžios institucijos visiškai įvykdė techninius ir administracinius reikalavimus, nustatytus Sprendimo 90/424/EEB 3 straipsnyje ir Reglamento (EB) Nr. 349/2005 6 straipsnyje.
(6)
Bendrijos finansinės paramos lėšos išmokamos tik tuo atveju, jei planuota veikla buvo tinkamai įgyvendinta, o valdžios institucijos per nustatytus terminus pateikė reikalingą informaciją.
(7)
Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Bendrijos finansinės paramos skyrimas Prancūzijai
1. Prancūzija gali gauti Bendrijos finansinę paramą padengti išlaidoms, patirtoms 2005 m. taikant skubias kovos su Niukaslio liga priemones.
2. Bendrijos skiriama finansinė parama sudaro 50 % Bendrijos finansinės paramos reikalavimus atitinkančių išlaidų. Ji išmokama pagal Reglamente (EB) Nr. 349/2005 nustatytas sąlygas.
2 straipsnis
Adresatas
Šis sprendimas skirtas Prancūzijos Respublikai.
Priimta Briuselyje, 2006 m. rugsėjo 6 d.